
Новите microSD карти на Samsung предлагат висока производителност и капацитет в новата ера на мобилните компютри и изкуствен интелект във всяко устройство

Samsung изпробва новата си Express microSD карта с 256GB памет и четири пъти по-висока скорост от тази на текущия интерфейс

UHS-1 microSD картата на Samsung с 1TB памет в масово производство въз основа на най-новата технология V-NAND

СЕУЛ, Корея – 28 февруари 2024 г.: Samsung Electronics Co. Ltd., световен лидер в съвременните технологии за памет днес обяви, че започва изпитванията на microSD [footnoteRef:0]SD Express[footnoteRef:1] карта с 256 гигабайта памет и последователна скорост на четене до 800 мегабайта в секунда (MB/s), както и че е започнал да произвежда масово [footnoteRef:2]UHS-1 microSD карта с 1 терабайт (TB) памет. С новата си серия microSD карти от следващото поколение Samsung цели да предложи диференцирани решения за памет, които ще са необходими в бъдеще на пазара за мобилни изчислителни системи и устройства с изкуствен интелект. [0:  1 GB = 1 000 000 000 байта (1 милиард байта) Фактическият полезен капацитет може да е различен.]  [1:  SD Express: Новият интерфейс за SD карти с PCIe Gen3x1 (въз основа на спецификацията SD 7.1, пусната през февруари 2019 г.). Теоретичната скорост на прехвърляне на данни на SD Express е  985 MB/s]  [2:  1 терабайт (TB) = 1 000 000 000 000 байта (1 трилион байта). Фактическият полезен капацитет може да е различен.] 


„С двете си нови MicroSD карти Samsung предоставя ефективни решения за нарастващата нужда от мобилни компютри и устройства с изкуствен интелект“, казва Хангу Сон, вицепрезидент на Memory Brand Product Biz Team в Samsung Electronics. „Въпреки малкия си размер, тези карти памет гарантират висока производителност и капацитет като на SSD диск и помагат на потребителите да се възползват пълноценно от взискателните съвременни и бъдещи приложения“. 
 
Новата SD Express microSD карта осигурява максимални скорости до 800 MB/s

За пръв път в индустрията, Samsung представя нова високопроизводителна microSD карта на базата на интерфейса SD Express. Тази разработка беше резултат от успешно сътрудничество с клиент за създаване на специализиран продукт.

Благодарение на ниската консумация на енергия на дизайна и фърмуерната технология, оптимизирана за висока производителност и контрол на температурата, SD Express microSD картата на Samsung осигурява производителност, сравнима с тази на SSD дисковете с малък размер. Докато скоростта на четене на стандартните microSD карти, базирани на интерфейса UHS-1, беше ограничена до 104MB/s, скоростта на SD Express достига 985 MB/s. Въпреки това, SD карти с този интерфейс не бяха достъпни на пазара допреди. 
Последователната скорост на четене на SD Express microSD картата на Samsung достига 800 MB/s, което е 1,4 пъти по-бързо от скоростта на SATA SSD дисковете  (достигаща 560 MB/s) и повече от четири пъти по-бързо от стандартните UHS-1 карти памет (до 200 MB/s), което подобрява производителността при работа с различни устройства, включително компютри и мобилни устройства. Технологията Dynamic Thermal Guard (DTG) поддържа оптимална за SD Express microSD картата температура, дори при дълготрайно използване, за да се гарантира висока производителност и надеждност на малкия й форм-фактор. 
UHS-1 microSD карта с 1TB памет и съвременната технология 1Tb V-NAND
Новата microSD карта с 1TB памет на Samsung е снабдена с осем слоя 1-terabit (Tb) V-NAND от осмо поколение във форм-фактор на microSD, което осигурява висока производителност, която преди е била достъпна само за SSD дискове. PRO Ultimate се подлага на най-сериозните тестове в индустрията и предлага безгрижно използване в предизвикателни среди благодарение на функциите си като водоустойчивост, устойчивост на високи температури, защитен от удари дизайн, защита от износване и защита от рентгенови лъчи и магнитни полета[footnoteRef:3].  [3:  Samsung не носи отговорност за щети, загуба на данни или разходи, понесени при възстановяване на данните в картата памет. Заявените шест защити важат само за 1TB UHS-1 microSD картата, но не и за 256GB SD Express microSD картата. Дълбочина до 1 м, солена вода, 72 часа. Работни температури от -25℃ до 85℃ (-13°F до 185°F), неработни температури от -40℃ до 85℃ (-40°F до 185°F). Устойчивост на въздействието на съвременни рентгенови устройства в летищата (до 100mGy). Магнитни полета, еквивалентни на магнитно-резонансен скенер с високо поле (до 15 000 gauss). Издържа на падане от 5 метра (16,4 фута). До 10 000 поставяния.] 

Достъпност

SD Express microSD картата с 256GB памет и UHS-1 microSD картата с 1TB памет ще бъдат достъпни за покупка по-късно през годината.


За Samsung Electronics Co., Ltd.

Samsung вдъхновява света и оформя бъдещето чрез трансформиращи идеи и технологии. Компанията предефинира сферите на телевизията, смартфоните, носимите устройства, таблетите, битовите уреди, паметта, медицинското оборудване, мрежовите системи и светодиодите и предлага безпроблемно свързано изживяване чрез екосистемата SmartThings и открито сътрудничество с партньори. За новини посетете Samsung Newsroom на адрес news.samsung.com.

